Djeca sa CNN-a
Djeca sa CNN-a je drama bosanskohercegovačkog pisca Amira Bukvića iz 2005. godine. Glavni likovi drame su Dora i Dino, djevojčica i dječak koji su preživjeli strahote rata u BiH i Hrvatskoj. Za vrijeme razaranja Vukovara i Srebrenice, slike uplakane Dore iz vukovarske kolone pred pad Vukovara i uplašenog Dine u grupi djece kojoj vojnici dijele bombone prije pada Srebrenice, su se vrtjele na vijestima CNN-a. Igrom slučaja Dora i Dino, dvoje sada mladih ljudi susreću se u Zagrebu deset godina nakon stravičnih događaja iz djetinjstva. Iako potiču iz različitih kultura, vremenom se zbližavaju i postaju prijatelji. Ali sjećanja i djetinjstvo ne prestaju ih pratiti ni pod zagrebačkim nebom. Pozorišnu predstavu "Djeca sa CNN-a" izvodi ansambl Pozorišta mladih Sarajevo u režiji Aide Bukvić. Glavne uloge igraju Amra Kapidžić i Semir Krivić. Dramaturg: Almir Imširević Idejno rješenje scenografije: Dinka Jeričević Realizacija scenografije: Irena Žic Kostimograf: Irena Žic Video-art: Ćazim Dervišević Muzika: Hamdija Salihbegović & Edo Maajka Inspicijent: Sabiha Kuršumlić